Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), i članka 34. Statuta općine Mače („Službeni glasnik Krapinsko-zagorske županije“  broj 05/13, 8/18, 5/20, 05/21 i 15a/25), a temeljem Procjene ugroženosti od požara i tehnološke eksplozije Općine Mače („Službeni glasnik Krapinsko - zagorske županije“ broj 23/12) i Godišnjeg provedbenog plana unapređenja zaštite od požara za područje Krapinsko - zagorske županije za 2026. godinu („Glasnik Krapinsko – zagorske županije“ broj 59A/25), Općinsko vijeće Općine Mače na 7. sjednici održanoj 23.06.2026. godine donosi 
GODIŠNJI PROVEDBENI PLAN
unapređenja zaštite od požara za područje Općine Mače za 2026. godinu

I.
U cilju unapređenja zaštite od požara na području Općine Mače Općinsko vijeće Općine Mače donosi godišnji provedbeni plan unapređenja zaštite od požara za područje Općine Mače za 2026. godinu. 

II.
Za unapređenje mjera zaštite od požara na području Općine Mače potrebno je u 2026. godini provesti slijedeće tehničke i organizacijske mjere: 

1. Općina Mače usvojenu Procjenu ugroženosti od požara i Plan zaštite od požara, u skladu s člankom 13. Zakona o zaštiti od požara („Narodne novine“ broj 92/10, 114/22) i člankom 5. Pravilnika o planu zaštite od požara („Narodne novine“ broj 51/12), dužna je u propisanim rokovima usklađivati s novonastalim uvjetima i po potrebi donijeti nove dokumente. 
Izvršitelj mjere: Općina Mače
Sudionici:                Područni ured civilne zaštite Varaždin – Služba civilne zaštite
                                 Krapina
                                 Vatrogasna zajednica Krapinsko – zagorske županije

2. Predstavničko tijelo Općine Mače dužno je kontinuirano ažurirati akte kojima propisuju mjere za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22).

Izvršitelj mjere: Općina Mače
3. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Krapinsko – zagorske županije i Općine Mače, potrebno je za Općinu Mače osigurati potreban broj operativnih vatrogasaca te ih kontinuirano osposobljavati i obučavati za različite specijalnosti u vatrogastvu. 

Izvršitelj mjere: Općina Mače
Sudionici:                Vatrogasna zajednica Krapinsko – zagorske županije

4. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.
Posebnu pozornost usmjeriti informiranju građana o zakonodavnoj regulativi i odlukama jedinice lokalne samouprave vezano za spaljivanje biljnog i drugog otpada.
	
	Izvršitelj mjere: Vatrogasna zajednica Krapinsko – zagorske županije
	Sudionici:   Javna ustanova za upravljanje zaštićenim dijelovima prirode Krapinsko – zagorske županije, Hrvatske šume d.o.o., Područni ured civilne zaštite Varaždin – Služba civilne zaštite Krapina, Općina Mače

5. Općina Mače dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora. 

Izvršitelj mjere: Općina Mače
Sudionici: Područni ured civilne zaštite Varaždin – Služba za civilnu zaštitu Krapina

6. Općina Mače dužna je osigurati opremanje vatrogasnih postrojbi sukladno Pravilniku o mjerilima za ustroj i razvrstavanje vatrogasnih postrojbi, kriterija za određivanje broja i vrste vatrogasnih postrojbi na području jedinice lokalne samouprave te njihovo operativno djelovanje na području za koje su osnovane („Narodne novine“ broj 86/24), Pravilniku o tehničkim zahtjevima za zaštitnu i drugu osobnu opremu koji pripadnici vatrogasne postrojbe koriste prilikom vatrogasne intervencije („Narodne novine“ broj 31/11 i 125/19), odnosno temeljem važećih procjena ugroženosti od požara i tehnološke eksplozije te planova zaštite od požara Krapinsko – zagorske županije i Općine Mače. Opremanje će nadzirati zapovjedništvo Vatrogasne zajednice Krapinsko – zagorske županije putem stručnih nadzora.  

Izvršitelj mjere: Općina Mače, Vatrogasna zajednica Krapinsko – zagorske županije, DVD Mače

7. Temeljem važeće Procjene ugroženosti od požara i Plana zaštite od požara Općine Mače, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih puteva radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku. 

Izvršitelj mjere: Općina Mače
Sudionici:                Vatrogasna zajednica Krapinsko – zagorske županije 	

8. Od distributera vode na području Općine zatražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama. 

             Izvršitelj mjere: Općina Mače
             Sudionici:                Vatrogasna zajednica Krapinsko – zagorske županije
                                               DVD Mače 

9. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju. 

             Izvršitelj mjere: Općina Mače

III. 
             Ovaj Plan dostaviti će se svim izvršiteljima zadataka i sudionicima. 

IV.
             Ovaj Plan stupa na snagu danom donošenja, a objavit će se u „Službenom glasniku Krapinsko – zagorske županije“. 

URBROJ:2140-21-01-26-04
Mače, 23.06.2026. godine

